MINT จะพลิกมีกำไร!
จากสถานการณ์โควิดที่ดีขึ้นต่อเนื่อง ทำให้ MINT ซึ่งทำธุรกิจร้านอาหารและโรงแรมทั้งในประเทศและต่างประเทศ กลับมาเติบโตโดดเด่นอีกครั้ง
จากสถานการณ์โควิดที่ดีขึ้นต่อเนื่อง ทำให้ MINT ซึ่งทำธุรกิจร้านอาหารและโรงแรมทั้งในประเทศและต่างประเทศ กลับมาเติบโตโดดเด่นอีกครั้ง
27 ส.ค. 2565

คุณค่าบริษัท
จากสถานการณ์โควิดที่ดีขึ้นต่อเนื่อง ทำให้บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ซึ่งทำธุรกิจร้านอาหารและโรงแรมทั้งในประเทศและต่างประเทศ กลับมาเติบโตโดดเด่นอีกครั้ง สะท้อนได้จากงบไตรมาส 2/2565 ที่พลิกมามีกำไรสุทธิ 1,561 ล้านบาท จากช่วงเดียวกันของปีก่อนที่ขาดทุนสุทธิ 3,923 ล้านบาท
โดยเฉพาะอย่างยิ่ง ไมเนอร์ โฮเทลส์ ซึ่งพลิกฟื้นกลับมาสร้างผลกำไรอย่างแข็งแกร่งในไตรมาสนี้ จากการที่กลุ่มโรงแรมในทวีปยุโรปมีผลการดำเนินงานที่สูงสุดเป็นประวัติการณ์ และสูงกว่าระดับก่อนการระบาดของโควิดเป็นครั้งแรกนับตั้งแต่มีการระบาด ในขณะที่ ไมเนอร์ ฟู้ด ยังคงสร้างผลกำไรอย่างต่อเนื่องติดต่อกันเป็นไตรมาสที่ 8 และมีรายได้รวม 32,212 ล้านบาท เพิ่มขึ้น 105% จากช่วงเดียวกันของปีก่อนที่มีรายได้รวม 15,721 ล้านบาท
โดยสัดส่วนรายได้ในช่วงไตรมาส 2/2565 เป็นธุรกิจโรงแรมกว่า 70% ธุรกิจร้านอาหาร ประมาณ 20% และธุรกิจไลฟ์สไตล์ ประมาณ 2%
ส่งผลให้งวด 6 เดือนแรกของปี 2565 มีผลขาดทุนสุทธิ 2,232 ล้านบาท จากช่วงเดียวกันของปีก่อนที่ขาดทุนสุทธิ 11,173 ล้านบาท และมีรายได้รวม 52,939 ล้านบาท เพิ่มขึ้น 87% จากช่วงเดียวกันของปีก่อนที่มีรายได้รวม 28,340 ล้านบาท เนื่องจากการผ่อนคลายข้อจำกัดในการป้องกันการแพร่ระบาดของโควิดในทุกตลาดหลักของบริษัท ส่งผลให้บริษัทมีผลการดำเนินงานที่ฟื้นตัวขึ้นอย่างต่อเนื่อง
ขณะที่ แนวโน้มธุรกิจในช่วงไตรมาส 3/2565 ยังมีทิศทางที่ดี จากความมั่นใจในการเดินทางที่มากขึ้นกว่าเดิม โดยเฉพาะการเดินทางในเชิงธุรกิจ ที่มาต่อยอดการเดินทางในเชิงสันทนาการ ที่มีการจัดประชุม จัดอีเวนต์มากขึ้น ประกอบกับเป็นช่วงไฮซีซัน คาดจะเห็นการเดินทางของนักท่องเที่ยวต่างชาติเข้ามาในประเทศไทยมากขึ้น ทำให้ผู้บริหารมั่นใจว่าปีนี้ MINT จะพลิกมามีกำไรได้อย่างแน่นอน
สอดคล้องกับ บล.ดาโอ ที่ประเมินกำไรสุทธิในปี 2565 ของ MINT อยู่ที่ 932 ล้านบาท ฟื้นตัวดีจากปี 2564 ที่ขาดทุนสุทธิ 1.4 หมื่นล้านบาท ขณะที่คาดกำไรในไตรมาส 3/2565 จะยังฟื้นตัวจากช่วงเดียวกันของปีก่อนได้ต่อเนื่องจากการฟื้นตัวทั้งในไทยและการเติบโตต่อเนื่องในยุโรป
…
รายชื่อผู้ถือหุ้นใหญ่
รายชื่อกรรมการ